**A Nemzeti Közszolgálati Egyetem adatkezelési tájékoztatója a Ludovika Collegium tehetséggondozó program**

**jelentkezési és felvételi eljárásával összefüggő adatkezeléséhez**

1. **Az adatkezelő megnevezése**

**Nemzeti Közszolgálati Egyetem**

Székhely: 1083 Budapest, Ludovika tér 2.

Képviselő: Dr. Deli Gergely, rektor

Postacím: 1441 Budapest, Pf.: 60

Telefon: +36-1-432-9000

E-mail: nke@uni-nke.hu

1. **Kapcsolattartás az adatkezelés tekintetében**

A Nemzeti Közszolgálati Egyetem adatvédelmi tisztviselője: Dr. Debreceniné Deák Veronika

Közvetlen elérhetőségei: e-mail címe: adatvedelem@uni-nke.hu, telefonszáma: +36-1-432-9000/29833 mellék; +36-30-149-3210

1. **Az adatkezelés célja és jogalapja**

A Ludovika Collegium tehetséggondozó program jelentkezési és felvételi eljárás folyamatában részt vevő személy kifejezetten hozzájárul személyes adatai kezeléséhez.

|  |  |  |  |  |
| --- | --- | --- | --- | --- |
| **Érintett kategóriája** | **Adatkezelés célja** | **Kezelt adatok köre** | **Jogalapja** | **Az adatszolgáltatás elmaradásának következménye** |
| A Ludovika Collegium tehetséggondozó programban való részvételre jelentkező természetes személy. | A Ludovika Collegium internetes elérhetősége (ludovikacollegium.hu/felveteli2023/jelentkezes-1fordulo) lehetőséget biztosít a tehetséggondozó programba való jelentkezésre. A jelentkezési és felvételi eljárás során megvalósuló adatkezelés célja a Ludovika Collegium tehetséggondozó programban való részvétel érdekében jelentkezett személyek (érintettek) számára a felvételi eljárás lefolytatása. | természetes személyazonosító adatok;  e-mail cím;  felsőfokú végzettséget igazoló dokumentum(ok) érintettre vonatkozó személyes adattartalma;  középfokú végzettséget igazoló dokumentum(ok) érintettre vonatkozó személyes adattartalma;  a nyelvismeretet igazoló dokumentum(ok) érintettre vonatkozó személyes adattartalma;  kép- és hangfelvétel. | Az adatkezelés a GDPR 6. cikk (1) bekezdés a) pontján alapul, jogalapja az érintett erre irányuló kifejezett nyilatkozatával való hozzájárulása. | A jelentkező személy nem vehet részt a Ludovika Collegium tehetséggondozó program jelentkezési és felvételi eljárásában. |

1. **Az érintett hozzájárulása**

Határozott, önkéntes hozzájárulásnak minősül, amennyiben az érintett a weblapon kifejezett cselekménnyel bejelöl egy erre vonatkozó, „Az adatvédelmi tájékoztatót megismertem és elfogadom. Hozzájárulok személyes adataim kezeléséhez” szöveg mellett található négyzetet *(checkbox)*, mellyel elismeri, hogy jelen tájékoztató tartalmát megismerte, továbbá az adatok kezelésére vonatkozó feltételeket elfogadja és hozzájárul személyes adatai kezeléséhez.

1. **Az adatkezelés koncepcionális megvalósulása**

A Ludovika Collegium tehetséggondozó program jelentkezési és felvételei eljárása során a *ludovikacollegium.hu/felveteli2023/jelentkezes-1fordulo* internetes oldalon keresztül kezelt adatok a Nemzeti Közszolgálati Egyetem szerverein kerülnek tárolásra. A szerveren, azaz a tárhelyen található személyes adatokhoz a Nemzeti Közszolgálati Egyetem hozzáfér, mint a Ludovika Collegium hivatalos honlapjának fejlesztője és üzemeltetője.

1. **A személyes adatok címzettjei**

Az adatkezelést megvalósító szervezet azon foglalkoztatottjai, akiknek a foglalkoztatási jogviszonyából eredően szükséges a tárgyi személyes adatokat megismerniük.

1. **Adatfeldolgozás**

A jelen adatvédelmi tájékoztató alapjául szolgáló adatok tekintetében adatfeldolgozás megvalósítására nem kerül sor.

1. **A személyes adatok tárolásának ideje**

Az érintett által a jelentkezési és felvételi eljárás során megadott személyes adatokat a Ludovika Collegium tehetséggondozó programba felvételt nyert személyek esetében az adatkezelő

* az érintett hozzájárulásának visszavonásáig kezeli,
* az érintett hozzájárulása visszavonásának hiányában a Ludovika Collegium tehetséggondozásában való hallgatói jogviszony megszűnésével.

Az érintett által a jelentkezési és felvételi eljárás során megadott személyes adatokat a Ludovika Collegium tehetséggondozó programba felvételt nem nyert személyek esetében az adatkezelő

* a felvételt elutasító döntés közlését követő 15 napon belül törli.

Az érintett az adatkezelésre vonatkozó hozzájárulását bármikor visszavonhatja.

1. **Az adatok védelme**

Az adatkezelő minden észszerű intézkedést megtesz annak érdekében, hogy az általa a 3. pontban nevesített személyes adatok illetéktelenek számára ne legyenek hozzáférhetőek. Az adatkezelő szerverén található tárgyi adatokhoz korlátozott a hozzáférés, jelszavas védelem működik. Az Egyetem rendelkezik Személyes és közérdekű adatok védelméről, biztonságáról szóló szabályzattal, valamint Informatikai Biztonsági Szabályzattal egyaránt. Az Egyetem a megfelelő technikai és szervezési intézkedéseket a változó valószínűségű és súlyosságú kockázat figyelembevételével alakítja ki, mely során kiemelt figyelmet fordít az adatok bizalmas kezelésére.

1. **Automatizált adatkezelés (beleértve a profilalkotást)**

Automatizált adatkezelésen alapuló döntéshozatal nem történik.

1. **Harmadik országba, illetve nemzetközi szervezet részére történő adattovábbítás**

A személyes adatok harmadik országba, illetve nemzetközi szervezet részére nem kerülnek továbbításra.

1. **Jogok gyakorlása, jogorvoslat**

Az érintett az adatkezelés teljes időtartama alatt élhet a GDPR-ban biztosított jogaival, melyet az 1. és 2. pontban meghatározott elérhetőségeken bármikor megtehet.

Az érintett kérelmezheti a rá vonatkozó

1. *személyes adatokhoz való hozzáférést* (Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR-ban meghatározott információkhoz hozzáférést kapjon.) (GDPR 15. cikk);
2. *személyes adatokhoz való helyesbítést* (Az érintett jogosult arra, hogy kérésére az adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.) (GDPR 16. cikk);
3. *személyes adatok törlését* (Az érintett jogosult arra, hogy kérésére az adatkezelő indokolatlan késedelem nélkül törölje a rá vonatkozó személyes adatokat, az adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha indokolt a GDPR szerint; jogszabály által előírt adatkezelés esetén törlési kérelem nem teljesíthető.) (GDPR 17. cikk);
4. *személyes adatok kezelésének korlátozását* (Az érintett jogosult arra, hogy kérésére az adatkezelő korlátozza az adatkezelést, ha a GDPR-ban foglalt feltétel teljesül.) (GDPR 18. cikk),
5. *személyes adatok adathordozhatósághoz való jogát* érvényesítheti (Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, a GDPR-ban foglalt feltételek fennállása esetén.) (GDPR 20. cikk);
6. *tiltakozhat személyes adatok kezelése ellen* (Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak; jogszabály által előírt adatkezelés esetén tiltakozási kérelem nem teljesíthető.) (GDPR 21. cikk).

A kérelmet a 2. pont szerinti személynek és az ott megjelölt címek valamelyikére kell benyújtani. Az adatkezelő a legrövidebb idő alatt, legfeljebb 1 hónapon belül (tiltakozás esetén 15 napon belül) írásban tájékoztatást ad (ez a határidő a kérelem bonyolultságára tekintettel további 2 hónappal meghosszabbítható). Továbbá az érintett jogsérelem esetén bírósághoz fordulhat (a pert az érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja), valamint a Nemzeti Adatvédelmi és Információszabadság Hatósághoz (1055 Budapest, Falk Miksa utca 9-11., tel.: 06-1-391-1400, honlap URL címe: http://naih.hu, elektronikus levelezési cím: ugyfelszolgalat@naih.hu ) is fordulhat.